Selv om Sasanideriket ble stagget denne gangen viste den romerske hæren en oppsiktsvekkende mangel på disiplin. I 232 var det også et mytteri i den syriske legionen som utropte usurpatoren Taurinus til keiser. Alexander greide å slå ned opprøret og Taurinus druknet da han forsøkte å flykte over elven Eufrat. Keiseren vendte tilbake til Roma og feiret et triumftog i 233.